Diabroctis

se systematisk inndeling

Diabroctis er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende 
Middelsstore, kraftige, svarte gjødselbiller med mer eller mindre markert metallisk glans. Hannene har horn på hodet og et fremspring foran på pronotum, dette er mindre utviklet hos hunnene. Kroppsformen er bred og litt flat. Dekkvingene har dype lengdefurer.

Levevis 
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

Utbredelse 
Gruppen er utbredt i Sør-Amerika øst for Andesfjellene, fra Colombia i nord til Paraguay i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Phanaeini MacLeay, 1819
 Slekten Diabroctis Gistl, 1857
 Diabroctis cadmus von Harold, 1868
 Diabroctis mimas (Linnaeus, 1758)
 Diabroctis mirabilis von Harold, 1877

Eksterne lenker 
 
 Bildegalleri med bilder av D. cadmus og D. mimas
 Bilde av D. mirabilis

Møkkskarabider
Biller formelt beskrevet i 1834
Dyr formelt beskrevet av Johannes von Nepomuk Franz Xaver Gistel